DIE CHRISTEN EN ABORSIE
OPGESTEL DEUR : PASTOOR DE WET LODEWYK
1.ABORSIE IN DIE ALGEMEEN
Die probleem is dat meeste literatuur of sterk pro-keuse of sterk pro-lewe is. In beide is die gebrek aan objektiwiteit 'n probleem. Data word verdraai; data wat nie hulle standpunt ondersteun nie, word geïgnoreer
Die probleem is dat die verskillende groepe in die debat verskillende definisies gebruik (om in te pas by hulle standpunte). Die groot verskil is op watter punt lewe begin.
Fetus: 'n ongebore baba in die proses van ontwikkeling, maar nou agt weke of meer na bevrugting
2.Voorkoms van aborsies
In die VSA eindig ongeveer 25% van alle swangerskappe in 'n aborsie; in Rusland is dit ongeveer 60%; in Suid-Afrika ongeveer 9%. Baie mense is ongemaklik met die hele idee van aborsies. In die presidensiële verkiesing in die VSA in 1966 het Bill Clinton gesê dat hy 'n kultuur wil hê waar aborsie "safe, legal and rare" is. Die Meeste mense voel dat die beste manier om aborsies te verhoed, is deur ongewensde swangerskappe te verhoed. Dit beteken of die gebruik van voorbehoedmiddels of onthouding. Onthoudingsprogramme is nie baie doeltreffend nie – 'n mislukkingsyfer van meer as 90% in jong meisies wat seksueel-aktief is voor hulle huwelik.
3.Aborsie in Antieke Tye –
[Aborsie = uit Latyn – ab­ – weg; oriri – gebore word.]
Ons glo dikwels dat aborsie 'n moderne probleem is wat veroorsaak word deur die vooruitgang in die mediese wetenskap. Dit is nie waar nie. Aborsie was welbekend in antieke Rome; reeds toe het Christene en Jode beswaar gemaak teen die doen van aborsies.
Hippokrates, in sy beroemde eed, sê: Ek sal nie aan 'n vrou 'n pessarium gee om 'n aborsie te veroorsaak nie. [Pessarium = 'n klein medisinale soliede blok wat in die vagina geplaas word. Word afgelei van die Grieks pessos = ovaal steen. (Oxford English Dictionary)] Die Sibillynse Orakels sê dat vrouens wat dit wat hulle in hulle maag het, aborteer in die kategorie val van diegene wat die bose doen. [Sibillyns = boeke met voorspellings van die sibille (= profeet, waarsêer) Cumae wat in krisistye deur die ou Romeine geraadpleeg is – HAT]
In antieke (heidense) Griekeland en Rome was Aristoteles (284 – 322 vC) se siening algemeen aanvaar. Hy het geglo dat die embrio (van bevrugting tot agt weke na bevrugting) 'n "vegetable" siel het. Dit ontwikkel later in die swangerskap in 'n diere siel en nog later in die siel van 'n mens. Die ontwikkeling van 'n mense siel gebeur 40 dae na bevrugting in die geval van 'n manlike fetus en 90 dae na bevrugting indien dit 'n vroulike fetus is. [Dit is van min betekenis, want destyds was dit onmoontlik om op so 'n vroeë stadium die geslag van 'n fetus te bepaal.] 'n Aborsie is slegs veroordeel as die siel vernietig word. Vroeë aborsie was dus heeltemal aanvaarbaar.
Keiser Augustinus het geglo dat vroeë aborsies nie moord was nie, want daar was nie 'n siel nie. Elders erken hy egter dat hierdie siening verkeerd is. Cicero (106 – 43 vC) sê dat volgens die twaalf tafels van die Romeinse wet moet misvormde pasgeborenes doodgemaak word. Plutarch praat van diegene wat hulle eie kinders geoffer het. Hy verwys ook na diegene wat geen kinders gehad het om te offer nie en kinders van arm mense gekoop het en dan hulle keel afgesny het … terwyl die moeder sonder trane toekyk (Moralia 1.171D). Aborsie was baie algemeen by die Romeine.
Vroeë Christelike literatuur
Die vroeë Christendom was omring deur verskillende godsdienste. Met die uitsondering van die Christendom en die Judaïsme het al die ander godsdienste aborsie toegelaat. Ouers is selfs toegelaat om hulle pasgebore babas te vermoor.
1 Henog (eerste of twee eeu vC) sê dat 'n bose engel mense geleer het om die embrio in die baarmoeder te vernietig. Josefus, die Joodse geskiedskrywer, sê die wet beveel dat al die nakomelinge grootgemaak moet word, en verbied vrouens om of 'n aborsie te veroorsaak of om ontslae te raak van die fetus.
Die vroeë Christen filosowe en die kerkvaders het hulle uitgespreek teen aborsie. Hulle het aborsie en kindermoord as moord beskou. Kom ons kyk na enkele verwysings:
Tertullianus (155 – 225 nC): … ons mag nie, want ons is verbied om moord te pleeg, die fetus in die baarmoeder vernietig nie. Dit maak geen verskil of ons 'n lewe vernietig van iemand wat reeds gebore is of een wat in die proses van geboorte is nie.
Ambrosius (339 – 397 nC): die armes stel hulle kinders bloot, die rykes maak die vrug van hulle eie liggame in die baarmoeder dood.
Hieronimus (342 – 420 nC): Sommiges, as hulle hoor dat hulle verwag as gevolg van sonde, doen 'n aborsie deur die gebruik van middels. Dikwels sterf hulle self en kom hulle voor die heersers van die onderwêreld en is hulle skuldig aan drie misdade: selfmoord, owerspel en moord van 'n ongebore kind.
Augustinus (354 – 430 nC) keer egter terug na die siening van Aristoteles. Hy glo dat die menslike siel nie in 'n ongevormde liggaam kan woon nie. Vroeg in swangerskap is aborsie nie moord nie, want geen menslike siel word vernietig nie.
Die vroeë Christene het nie net aborsie en kindermoord verdoem nie, maar alternatiewe aangebied. Callistus (derde eeu nC) het 'n skuiling gehad vir kinders wat weggegooi is en hulle dan in Christelike huise geplaas. Benignus (derde eeu nC) het hierdie kinders gevoed en beskerm. Party van hierdie kinders het selfs abnormaliteite gehad as gevolg van mislukte aborsies.
U het my gevorm, my aanmekaargeweef in die skoot van my moeder … U het my op 'n wonderbaarlike wyse geskep. Wat U gedoen het, vervul my met verwondering (Psalm 139:13 – 14)
Hier is 'n baba wat aanmekaargeweef is in die moeder se baarmoeder. Wie is die wewer? Dit is nie die mens nie, maar God. Wat dus hier gebeur, is God se werk. Geen wonder die vroeë kerk het hom so sterk teen aborsie uitgespreek nie. Vandag is dit anders. Aborsie is iets alledaags. In sommige lande is die aborsies selfs meer as die bevallings. Ons praat nie meer daaroor nie.
Maar wat sê die Bybel oor aborsies. Volgende keer kyk ons daarna.
Aborsie – Die Feite
Volgens die Bybel is GOD DIE OORSPRONG VAN ALLE LEWE.
"En die Here het haar swanger laat word, en Rut het 'n seuntjie in die wêreld gebring." Rut 4:13
"U het my gevorm, my aanmekaar geweef in die skoot van my moeder." Ps 139:13
Volgens die Bybel BEGIN LEWE REEDS TYDENS BEVRUGTING. God het Jeremia reeds geken en geroep toe hy nog in sy moeder se "skoot" was (Jer. 1:5). Johannes die Doper het in sy moeder se "skoot van vreugde opgespring" en was "gevul met die Heilige Gees" (Luk 1:44). Jesus is deur die Heilige Gees in Maria se baarmoeder verwek (Mat. 1:20). Die apostel Paulus is voor sy geboorte al deur God afgesonder en uitverkies (Gal. 1:15, 16).
"So sê die Here jou Verlosser wat jou in die moederskoot gevorm het: Ek is die Here, Ek het alles geskep . . ." Jes. 44:24
Die Aborsie Slagting
In die VSA word daar jaarliks meer as een en 'n half miljoen lewens deur aborsie beëindig. In die voormalige Rusland is daar bykans jaarliks meer as 7 miljoen aborsies gedoen. Wêreldwyd, word daar elke jaar 55 miljoen jong lewens deur aborsies vernietig. Daar word hoofsaaklik van vier metodes gebruik gemaak om aborsies uit te voer, naamlik:
Suigkurretasie _ Die ongebore baba word deur 'n sterk suigkrag uit die baarmoeder gesuig.
Bilatasie en Kurretasie _ 'n Chirurgiese instrument word in die baarmoeder geplaas, waardeur die ongebore baba vermink, in stukkies gesny en verwyder word.
Prostaglandien _ 'n middel wat gebruik word om 'n vroeë kraam of vrugafdrywing te bewerkstellig. Soms word die baba binne die baarmoeder met sout doodgebrand.
Histere tomie _ 'n Mini-keisersnit operasie word uitgevoer om die baarmoeder oop te maak. Sodoende word die ongebore babe óf verwurg óf net gelos om dood te gaan.
Nietemin, watter metode ookal gebruik word, hetsy suiging, verminking, branding, verwurging _ die uiteinde bly steeds die dood van 'n nuut verwekte lewe. Die VSA, om die waarheid te sê, verloor meer mense JAARLIKS deur aborsie as hulle totale verliese tydens al die oorloë waarin hulle betrokke was gedurende die afgelope drie eeue.
Diegene wat gewalg word as hulle verslae hoor van sataniste wat kinders offer, moet in ag neem dat, streng gesproke, aborsie slegs 'n kliniese en gesofistikeerde vorm is van kinderofferandes. Die meeste mense kom maklik in opstand oor kannibalisme, dog word duisende geaborteerde babas verkoop aan maatskappye wat dit gebruik in sjampoes en skoonheidsmiddels.
Die Bybel se Lering is ten Gunste van Lewe.
In die Bybel word die vraag gevra:
"Kan 'n vrou haar eie baba vergeet, haar nie ontferm oor die kind wat sy in die wêreld gebring het nie? Selfs al sou so iets kon gebeur, Ek sal jou nie vergeet nie." Jesaja 49:15
Volgens die Bybel het God die mens na Sy beeld geskape en beveel dat hy vrugbaar moet wees en vermeerder. (Genesis 1:26-28)
Die kosbaarheid en onaantasbaarheid van lewe word verklaar. (Gen 9:6)
Kinders word beskou as 'n gawe van God. (Gen 21:1, 2; 25:21)
Onskuldige bloedvergieting verontreinig 'n volk wat dit toelaat. (Num. 35:33)
Kinders kan nie doodgemaak word vir die sonde van hul ouers nie. (Deut. 24:16)
God verklaar die waardigheid van die menslike lewe. (Psalm 8)
Dawid erken dat sy menslikheid begin het tydens bevrugting. (Psalm 51:7)
God vernuwe die aarde deur nuwe lewe te skep. (Psalm 104:30)
Kinders is 'n seën _ 'n erfenis en beloning _ van God. (Psalm 127:3)
God haat hande wat met onskuldige bloed bevlek is. (Spr. 6:16, 17)
God vorm ons in die moederskoot (baarmoeder). (Jes. 44:2).
Ons beskik oor 'n verantwoordelikheid as Christene om die goddelose te waarsku. (Eseg. 3:17-19).
Die doodmaak van swanger vroue bring God se toorn neer op die goddelose. (Amos 1:13-15)
Jesus het die volgende oor kinders gesê: "En wie so 'n kindjie in my Naam ontvang, ontvang My."" Matt. 18:5
"Pas op dat jullenie een van hierdie kleinjties verag nie; want Ek sê vir julle dat hulle engele in die hemele altyd die aangesig sien van My Vader wat in die hemele is." Matt. 18:10
"So is dit ook nie die wil van julle Vader in die hemel dat een van hierdie kleintjies verlore moet gaan nie." Matt. 18:14
Wat dan is die Christen se antwoord op aborsie?
Ons lees in Eksodus 1 dat die koning van Egipte beveel het dat al die babaseuntjies doodgemaak moes word. Die Here het die vroedvroue geseën, wat geweier het om dit te doen.
"Red die wat na die dood gesleep word, en die wat na die slagbank wankel, hou hulle tog terug!" Spreuke 24:11
WANNEER BEGIN LEWE?
Die lewe van 'n individu begin tydens die oomblik van bevrugting, wanneer 23 chromosome van elke ouer gebruik word vir die vorming van 'n unieke lewende wese. Die ongebore baba is onmiddellik daarna geneties, fisiologies en organies 'n onderskeibare persoon. Op daardie oomblik begin lewe. Alle verdere vorming daarna, is bloot deel van 'n proses van ontwikkeling, groei en volwassewording.
Die piepklein nuwe mensie beskik reeds op 3 weke oor die eerste tekens van oë, 'n ruggraat, 'n senuweestelsel, longe, 'n maag en ingewande. Op 18 dae begin die hartjie te klop. Ses weke na bevrugting beskik die babatjie oor sy eie lewenslange breingolf.
As die afwesigheid van 'n breingolf beskou word as 'n teken van dood, waarom word dit dan nie aanvaar dat die teenwoordigheid daar 'n teken van lewe is nie?
Geboorte is nie `n magiese proses, waartydens 'n onmenslike wese skielik in 'n lewende mens verander nie. Geboorte is slegs `n verandering van omgewing vir 'n lewe, wat etlike maande tevore reeds begin het.
Aborteerders moet erken dat aborsie nie altyd veilig is nie. Behalwe dat 'n kind doodgemaak word, kan die lewe en gesondheid van die moeder ook in gevaar gestel word. Enige beskaafde samelewing ondervind probleme wanneer mense ander kan doodmaak vir hul eie gerief. So ook kan aborsie dikwels toekomstige miskrame en onvrugbaarheid veroorsaak en laat dit altyd emosionele letsels.
Dit is noodsaaklik dat Christene 'n alternatief kan bied vir aborsie. Aanneming is dikwels 'n werkbare en geldige antwoord vir ongewensde swangerskappe. Daar is, egter, baie ouers en kinderlose egpare wat desperaat daarna smag om 'n kindjie aan te neem. Dis wreed om lewens weg te gooi, terwyl daar ander mense is wat juis daarvoor bid.
Dit behoort vir Christene vanselfsprekend te wees om op konsekwente wyse liefde en praktiese ondersteuning te bied aan swanger moeders en hul ongebore babas. 'n Atmosfeer van besorgheid, waarin daar omgegee word, sal die verskil maak.
"Ek roep vandag die hemel en die aarde tot getuie teen julle dat ek die lewe en die dood aan jou voorgehou het, die seën en die straf. KIES DIE LEWE, sodat jy en jou nageslag kan lewe." Deut. 30:19, 20
Die Bybel spreek nie spesifiek aborsie aan nie. Maar daar is verskeie lerings in die Skrif wat dit duidelik maak wat God se siening oor aborsie is. Jeremia 1:5 vertêl ons dat God ons ken nog voordat ons in ons moederskoot is. Psalm 139: 13-16 praat van God se aktiewe rol in ons skepping en formering in moederskoot. Eksodus 21: 22-25 beskryf die straf aan iemand wat veroorsaak dat 'n vrou haar baba in moederskoot verloor. Die daad word gelykgestel aan moord. Dit dui duidelik aan dat God 'n baba as 'n volwaardige mens beskou in moederskoot. Vir 'n christen is 'n aborsie nie 'n vrou se reg nie. Dit is 'n kwessie van lewe en dood van 'n wese van God geskep het. Die eerste argument wat opkom teen die christen se beskouing oor aborsie is, "wat van kwessies soos verkragting en bloedskande?" Hoe afgryslik dit ook al mag klink, dit regverdig nie moord op 'n baba nie. Die kind kan opgegee word vir aanneming aan liefdevolle ouers – of die kind kan grootgemaak word deur die moeder self. Die kind moet nie gestraf word vir die euwel dade van sy/haar vader nie. Die tweede argument teen christene wat staan teen aborsie is, "wat as die moeder se lewe in gevaar is?" Dit is een van die moeilikste vrae met betrekking tot aborsie. Eerstens moet ons onthou dat hierdie vraagstuk slegs voorkom by een tiende van 1 persent van die aborsies wat wêreldwyd uitgevoer word. Tweedens moet ons onthou dat God wonderwerke verrig. Hy kan die moeder en baba se lewe spaar ongeag die mediese diagnose teen hulle. Eventueel kan die vraagstuk slegs besluit word tussen die man, vrou en God. Enige egpaar wat voor hierdie uiters moeilike situasie staan moet tot God bid vir wysheid wat Sy wil is. 94% van die aborsies wat uitgevoer word in die wêreld is vir ander redes buiten die risiko wat 'n swangerskap vir die moeder inhou. Die oorgrote meederheid aborsies kan gekwalifiseer word onder "'n vrou en/of haar maat het besluit hulle wil nie die baba hê wat hulle verwek het nie." Dit is absoluut 'n euwel. Self in die moeilike 6% van gevalle moet aborsie nooit eerste oorweeg word nie. Vir diegene wat 'n aborsie ondergaan het – die sonde van aborsie is nie minder onvergeefbaar as ander sonde nie. Deur geloof in God kan enige sonde vergewe word. 'n Vrou wat 'n aborsie gehad het, of a man wat dit aangemoedig het, of self die dokter wat die aborsie uitgevoer het – almal kan vergewe word in geloof deur Jesus Christus.
Waarom is aborsie verkeerd?
Aborsie is die vernietiging van die ongebore kind vóór die geboorte. Dit word op verskillende wyses gedoen. Dit mag deur 'n operasie wees, of die moeder kan medisyne drink. Onwettige aborsies word soms gedoen deur mense sonder mediese opleiding. Dit is baie gevaarlik en lei dikwels tot die dood van die moeder. Gewoonlik word dit gedoen omdat die kind deur ontug verwek is en mense die skande wil wegsteek. Maar soms word dit binne die huwelik gedoen omdat die ouers die kind nie wil hê nie. Oorsee het dit skrikwekkende afmetings aangeneem, en maak ware Christene beswaar teen landswette wat dit wettig maak.
1.Omdat die kind binne-in die moeder 'n mens is.
Mense wat aborsie goedkeur, sê die kind is eers later 'n mens, lank ná bevrugting. Party sê so 20 weke ná bevrugting. Ander sê nee, vroeër, ander sê met die geboorte. Christen­geleerdes sê die beginpunt van 'n mens se lewe is by die bevrugting. Aborsie is enige tyd ná bevrugting die vernietiging van 'n mens se lewe.
Omdat aborsie moord is.
Genesis 9:6 en Eksodus 20:13 sluit aborsie in. As Christene moet ons na die Woord van God luister (2 Timoteus 3:16-17).
3.Omdat dit meestal 'n sonde is waarmee 'n vroeëre sonde bedek moet word.
Die kind binne-in die moeder kan die gevolg wees van bloedskande of ontug, dit wil sê seks buite die huwelik. Nou word die kind doodgemaak. Dit kan nooit God se wil wees nie.
4.Die vraag is nou: Wat van aborsie as die lewe van die moeder in gevaar is?
Die moderne mediese wetenskap is so gevorderd dat 'n moeder se lewe selde in gevaar is, behalwe by buis-bevrugting. Maar dan moet dit bo alle twyfel vasgestel word (behalwe by buisbevrugting) dat daar geen ander weg is nie. Dir is 'n baie ernstige saak wat nie net deur een mens se denke bepaal kan word nie. Daar moet bo alle twyfel vasgestel word dat die moeder sal sterf as dit nie gedoen word nie.
10. Bio-etiek – Wanneer begin lewe?
Wanneer word 'n nuwe sel wat duidelik onderskeibaar van die eier- en saadsel is, gevorm?
Is hierdie nuwe sel(le) 'n menslike organisme?
11. Aborsies in Suid Afrika
D. Die CHRISTEN en Aborsie en die bybel
Deuteronomium 32:23 – 25: Ek sal ramp op ramp oor julle bring …Op straat roei die swaard die kinders uit, in die slaapkamers is daar angs: jong man en jong meisie, suigling en grysaard, almal kom om. God is hier besig om te beskryf hoe Hy 'n nasie gaan uitwis. Dit sluit in mense van alle ouderdomme en beide geslagte. Fetusse word nie eers genoem ni
2.Die Ou Testament
4.Die Nuwe Testament
Lukas 1:35: Die Heilige Gees sal oor jou kom, en die krag van die Allerhoogste sal die lewe in jou wek. Daar om sal die een wat gebore word, heilig genoem word, die Seun van God. Van die ouer vertalings verwys na that holy thing which shall be born. Die engele verwys na Maria se fetus as 'n heilige Hierdie stem ooreen met die tradisionele Joodse geloof dat 'n fetus eers werklik mens word nadat hy halfpad gebore is.
6.Die Apostoliese Geloofsbelydenis
7.God se wil vir ons lewe (Wet van God)
8.Die Grootste Mens Wat Nog Ooit Geleef HET.
9.DIE INVLOED VAN JESUS
14.Respek vir lewe
Die feit van die saak is dat God moet die mensdom so genadig wees wat hulle skuldig maak aan die verskriklike daad van moord. Die mense se waardes moet totaal verander en al hoe dit kan geskied is as die mens 'n ware wedergebore ontmoeting met God gehad het. Dit maak dat jou hele lewe verander en dit bring dat so 'n persoon God se standaard navolg en dan ook veral met reinheid van die huwelik. Dat omgang tussen man en vrou mag sleg plaasvind as hulle voor God in 'n huwelik staan. Die problem gaan daaroor dat mense op aarde maak net soos hulle wil omdat die samelewing so in waardes verander het. Dit wat 'n paar jaar terug verkeerd was is vandag aanvaarbaar of dit word net 'n ander naam gegee. Die realiteit is God het nog nooit verander nie, sodoende ook nie sy moets en moenies nie.
Daar is op 'n keer die vergelyking gemaak van drie persone. Die vergelyking het gegaan oor die feit as die persone geaboteer sou word wat sou dan gebeur het.
Die eerste persoon was die komponis Beethoven, toe sy moeder met hom swanger was het sy en haar man dit oorweeg om die kind te aboteer omdat hulle toe reeds al 13 kinders gehad het. Hulle het Goddank daarteen besluit en Beethoven is gebore. Om te dink dat die man was verantwoordelik vir van die beste musiek wat ooit op aarde getoonset is. As hy geaboteer sou word sou die aarde baie armer gewees het.
Die tweede geval is John Wesley wat in Engeland was, hy was verantwoordelik dat God hom so kragtig gebruik het, dat baie herlewings in die 18 de eeu plaasgevind het. Toe sy moeder met hom swanger geword het, was hy die vyfde kind wat gebore sou word. Sy ouers het dit oorweeg om 'n aborsie te doen. Goddank ook daarteen besluit. Dink daaraan as John Wesley nie daar was nie, sou daar baie minder geestelik herlweings op aarde gewees het.
Die derde en wonderlikste voorbeeld is die KONING VAN ALLE KONINGS, JESUS CHRSITUS.
Dink daaraan wat sou gebeur het as Jesus sou geaboteer word. Dan was daar geen verslossing, geen vergifnis van sondes, geen kans om Hemel toe te gaan en die Hel te ontvlug nie. Dan het die mens in duisternis gebly en het die mens geen toekoms gehad nie. PRYS SY NAAM HY IS GEBORE, HY HET BETAAL MET SY BLOED, EN HY LEEF TOT IN ALLE EWIGHEID – AMEN!!!!